รองนายกรัฐมนตรี ระบุ พรรคการเมืองหาเสียง เสนอนโยบายได้ แต่ขอประชาชนใช้วิจารณญาณ
รองนายกรัฐมนตรี ระบุ พรรคการเมืองหาเสียง เสนอนโยบายได้ แต่ขอประชาชนใช้วิจารณญาณ ย้ำ บางเรื่องต้องแก้กฎหมายและมีข้อถกเถียงจึงทำได้ยากนายวิษณุ เครืองาม รองนายกรัฐมนตรี กล่าวถึง การที่พรรคการเมือง นำเสนอนโยบายเช่น นโยบายปลูกกัญชาเสรี สามารถหาเสียงได้ เพราะถือเป็นการเสนอนโยบายของพรรค แต่กรณีของกัญชาก็คงจะต้องแก้กฎหมาย รวมถึงกรณีอื่นๆ ที่พรรคการเมืองสามารถเสนอ ที่จะเข้ามาแก้กฎหมายได้ หรือยกเลิกกฎหมายใดๆ ได้ แต่เรื่องของการแก้กฎหมายคงไม่สามารถทำได้โดยง่าย เพราะคงจะต้องมีการถกเถียง ขณะที่ประชาชนจะต้องใช้วิจารณญาณเป็นอย่างมาก เพราะบางเรื่องทำได้ บางเรื่องไม่สมควร บางเรื่องยังไม่รู้วิธีปฎิบัติ ทั้งนี้เคยเห็นหลายพรรคตั้งใจทำตามนโยบาย แต่เมื่อเข้ามาอาจเป็นรัฐบาลผสม มีเสียงสนับสนุนน้อย ซึ่งอาจจะผลักดันนโยบายของพรรคตัวเองแข่งกับพรรคใหญ่ไม่ได้ และน้อยครั้งที่พรรคเล็กจะสามารถผลักดันนโยบายไปในรัฐบาลผสมได้